פרופיל רפואי הוא "ציון" שנותן הרופא הצבאי לאחר שבדק אתכם, עבר על השאלון הרפואי שמילאתם באזור האישי ועל המסמכים הרפואיים שצירפתם מרופא המשפחה ומרופאים מומחים. הפרופיל נקבע על פי קריטריונים קבועים מראש, והוא מאפשר לצה''ל ללמוד על מצבכם הרפואי ולמיין אתכם רק לתפקידים שמתאימים לרמת הכשירות הרפואית שלכם. ככל שהפרופיל הרפואי שלכם גבוה יותר, כך תוכלו להתמיין ליותר תפקידים, בעיקר לאלה שדורשים יכולות פיזיות גבוהות.תחנת הבדיקות הרפואיות נועדה לקבוע את הפרופיל הרפואי של המועמד לשירות ביטחון (מלש"ב). הפרופיל הצבאי נע בין פרופיל 97, המעיד על בריאות וכשירות מלאה לשירות קרבי, לבין פרופיל 21, המזכה את בעליו בפטור משירות צבאי. בשלב זה, רופא יבדוק את המועמדים לשירות ביטחון וייבדקו מסמכים רפואיים, במידה ויש צורך בכך, אשר נוגעים לבריאותו של המועמד.שלב הבדיקות הרפואיות, הנכלל בשרשרת התחנות של צו ראשון, כולל את הגשת השאלון הרפואי אותו נתבקשתם למלא, בדיקת שתן, אותה ניתן להביא גם מהבית ובכך לחסוך מעצמכם בדיקת שתן בלשכת הגיוס, מדידה של גובה, משקל ולחץ דם ובדיקת ראייה בסיסית. מלש"בים אשר מרכיבים משקפיים נדרשים להגיש בדיקת ראייה עדכנית.אם ברשותכם מסמכים ובדיקות נוספות, שיש בהן בכדי להעיד על מצבכם הבריאותי, יש להגישם בשלב זה. המלש"בים ייכנסו בשלב זה לחדר הרופאים, כאשר את הבנות תבדוק רופאה. הבדיקות הינן בדיקות בסיסיות בלבד, והפרופיל הצבאי ייקבע על ידי הרופא/ה במקום, וינוע בין 97-21.